S e p a r o v a n ý    z b e r

Žlté vrecia: 
Plastové obaly a plastové výrobky ako číre a farebné fólie, plastové tašky, vrecká, vedrá a fľaštičky od kozmetických a čistiacich prípravkov, platové vrecká od mlieka, prepravky fliaš, fľaše od nápojov, sirupov, rastlinných olejov, obaly od sladkostí, tégliky od jogurtov a rôzne plastové nádoby a hračky, penový polystyrén, poháriky z automatov a iné plastové nádobky, plastové vodoinštalačné a elektroinštalačné rúrky, obaly kozmetických výrobkov, plastové okná a plastový nábytok a pod.
Kovové tuby od pást, obaly zo sprejov, hliníkový obal, konzervy, oceľové plechovky a pod.
Nepatria sem: znečistené obaly chemikáliami a olejmi, viacvrstvové obaly, hrubo znečistené plasty (zeminou, farbami), podlahové krytiny, guma, molitan a pod.; kovy hrubo znečistené zvyškami jedla, farbami a rôznymi chemickými látkami.

Zelené vrecia:
Sklenené fľaše, nádoby, obaly  a predmety zo skla, poháre, fľaštičky od kozmetiky, črepy, okenné sklo a pod. 
Nepatria sem: korkové zátky, gumy, porcelán, keramika, zrkadlá, drôtové sklo, fľaše z umelej hmoty, časti uzáverov fliaš, žiarovky, žiarivky a pod.

Modré vrecia:
Noviny, časopisy, zošity, knihy, listy, kancelársky papier, papierové vrecká, papierová lepenka, krabice z tvrdého papiera, kartón, obálky, letáky, katalógy, telefónne zoznamy, plagáty, pohľadnice, baliaci a krepový papier a pod.
Nepatria sem: umelohmotné obaly, vrstvené obaly, voskový papier, papier s hliníkovou fóliou, obaly na mrazené potraviny, krabičky od cigariet, mastný papier, kopírovací papier a pod.